CELEX: 62014TN0798
Language: fi
Date: 2014-12-05 00:00:00
Title: Asia T-798/14: Kanne 5.12.2014 – DenizBank v. neuvosto

16.3.2015   
            
            
               FI
            
            
               Euroopan unionin virallinen lehti
            
            
               C 89/29
            
         Kanne 5.12.2014 – DenizBank v. neuvosto
   (Asia T-798/14)
   (2015/C 089/35)
   Oikeudenkäyntikieli: englanti
   
      Asianosaiset
   
   
      Kantaja: DenizBank A.Ş. (Esentepe, Turkki) (edustajat: barrister M. Lester, barrister O. Jones, solicitor R. Mattick ja solicitor S. Utku)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 8.9.2014 annetun neuvoston päätöksen 2014/659/YUTP (1) ja 8.9.2014 annetun neuvoston asetuksen (EU) N:o 960/2014 (2) (jäljempänä yhdessä riidanalaiset toimenpiteet) siltä osin kuin ne koskevat kantajaa
            
         
               —
            
            
               toteamaan SEUT 277 artiklan perusteella, että 8.9. annetun päätöksen 1 artiklaa ja 8.9. annetun asetuksen 1 artiklan 5 kohtaa ei sovelleta ja
            
         
               —
            
            
               velvoittamaan neuvosto korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan neuvosto laiminlöi velvollisuuttaan perustella se, että se kohdisti riidanalaiset toimenpiteet kantajaan. Kantaja väittää edelleen, ettei neuvosto perustellut mitenkään riidanalaisten toimenpiteiden kohdistamista siihen eikä edes kertonut sille sen sisällyttämisestä niihin.
            
         
               2)
            
            
               Toinen kanneperuste, jonka mukaan neuvosto ei turvannut kantajan puolustautumisoikeuksia, oikeus oikeudenmukaiseen oikeudenkäyntiin ja tehokkaaseen tuomioistuinvalvontaan mukaan lukien. Kantaja väittää, ettei neuvosto perustellut mitenkään riidanalaisten toimenpiteiden kohdistamista siihen eikä esittänyt mitään tätä koskevia todisteita eikä antanut sille tilaisuutta tulla kuulluksi asiasta, minkä vuoksi se niin ikään esti unionin yleistä tuomioistuinta ”harjoittamasta tehokasta tuomioistuinvalvontaa”.
            
         
               3)
            
            
               Kolmas kanneperuste, jonka mukaan neuvosto rikkoi monin tavoin Turkin ja unionin välistä Ankaran sopimusta (ja sen lisäpöytäkirjaa), siltä osin kuin se kohdisti riidanalaiset toimenpiteet kantajaan.
            
         
               4)
            
            
               Neljäs kanneperuste, jonka mukaan neuvosto loukkasi yhdenvertaisen kohtelun periaatetta ja suhteellisuusperiaatetta ja rajoitti perusteettomasti ja suhteettomasti kantajan perusoikeuksia.
            
         
      (1)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 8.9.2014 annettu neuvoston päätös 2014/659/YUTP (EUVL L 271, s. 54).
   
      (2)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 8.9.2014 annettu neuvoston asetus (EU) N:o 960/2014 (EUVL L 271, s. 3).